ועדת החינוך, התרבות והספורט, כנסת 18, פרוטוקול מספר 83, 2009-10-28 09:15

זבולון אורלב: בוקר טוב, אני מתכבד לפתוח את ישיבת הוועדה כשעל סדר יומה תקנות חובת המכרזים (התקשרויות של מוסד להשכלה גבוהה)(תיקון).

זבולון אורלב: הוועדה קיבלה את בקשותיהם של שר החינוך גדעון סער ויובל שטייניץ, שר האוצר, לאשר את תקנות חובת המכרזים (התקשרויות של מוסד להשכלה גבוהה)(תיקון), התש"ע-2009, כשעניינו של התיקון הוא שבסעיף תיקון תקנה 8 – תחילה, לאמור: תחילתן של תקנות אלה ביום ט' בטבת, התש"ע, 26 בדצמבר 2009.

זבולון אורלב: התחילה תהיה ביום י"ג בתשרי תש"ע, 1 באוקטובר 2009.

זבולון אורלב: אני רוצה להזכיר למשתתפים בישיבה שזאת היתה המלצתה של הוועדה על מנת לא להשאיר את המוסדות להשכלה גבוהה בתקופה של תוהו ובוהו, כלומר שהם לא מבדילים בין מים למים ובין קרקע לשמיים אלא שיהיה מאד מאד ברור מה המצב המשפטי, לדחות את תחילתן של התקנות עד ה-26 בדצמבר ועד אז אנחנו צריכים לקבל את כל התקנות החדשות, לדון בהן ולאשר אותן.

זבולון אורלב: ביקשנו לעשות את זה בלוח זמנים מאד קצר ואכן, משרד האוצר ומשרד החינוך עשו זאת בלוח זמנים קצר וצריך לברך אותם על כך.

זבולון אורלב: האם יש לאחד ממשרדי הממשלה הערות?

זבולון אורלב: אין.

זבולון אורלב: אם כך, אני מעמיד את הבקשה להצבעה.

זבולון אורלב: הצבעה בעד הבקשה – פה אחד נגד – אין נמנעים – אין בקשת שר החינוך ושר האוצר נתקבלה.

זבולון אורלב: אני קובע שהוועדה אישרה פה אחד, ללא מתנגדים וללא נמנעים את הבקשות של שר החינוך ושר האוצר לאשר את תיקון התקנות, שהתחילה תהיה ב-ט' בטבת תש"ע, 26 בדצמבר 2009.

זבולון אורלב: אנחנו מצפים שעד למועד זה למשרד האוצר לא תקרה תקלה ולא כל פעם מודה ועוזב ירוחם.

זבולון אורלב: זה טוב לפעם אחת בלבד.

זבולון אורלב: תודה רבה, הישיבה נעולה.